Document ID: /roh_data/filtered/fineweb-2-filterrobots_roh.jsonl.gz/18571

Ils 57 participants da la radunanza communala da mesemna saira han approvà il preventiv 2018 communal e differents preventivs regiunals. La vischnanca Val Müstair investescha l'onn proxim en numerusas parts da l'infrastructura communala, sco era agricula e forestala. Concret è vegnì decidì davart preventivs per il provediment d'electricitad, il center da sanadad ed il parc natural Biosfera en la Val Müstair. Tranter las investiziuns sa chatta er la contribuziun dad 1,3 milliuns per il project La Sassa Minschuns.
Il pe da taglia resta tar 120% da l'imposta simpla chantunala.
RR novitads 16:00